turjo4nis/wikipedia-bn-dump-20250701 huggingface dataset:
শাল বাইম

শাল বাইম (বৈজ্ঞানিক নাম: Mastacembelus armatus) (ইংরেজি: tire-track eel, tire-track spiny eel বা marbled spiny eel) হচ্ছে Mastacembelidae পরিবারের Mastacembelus গণের একটি স্বাদুপানির মাছ।

বর্ণনা
এদের মুখ ছোট হয়। দেহের উপরিভাগ উজ্জ্বল বাদামী বর্ণের হয়। এই মাছ প্রায় ৭৫ সেমি লম্বা হয়।

স্বভাব ও আবাসস্থল
শাল বাইম প্রজাতিটি ছোট মাছ, ক্রাস্টেশিয়ান এবং কীটপতঙ্গের লার্ভা খাদ্য হিসেবে গ্রহণ করে। পূর্ণবয়স্ক মাছ বিভিন্ন পুটি জাতীয় মাছ, অন্যান্য ছােট মাছ, চিংড়ি এবং ব্যাঙাচি খেয়ে থাকে। নদী, খাল, বিল, জলাধার, পুকুর ও প্লাবনভূমির তলদেশে বাস করে। আবার ঈষৎ লােনাপানিতেও এদের দেখা যায়।

বিস্তৃতি
এই মাছ বাংলাদেশ, ভারত, শ্রীলঙ্কা, নেপাল, পাকিস্তান, মায়ানমার, থাইল্যান্ড, মালয়েশিয়া অঞ্চলে পাওয়া যায়।

বাংলাদেশে বর্তমান অবস্থা এবং সংরক্ষণ
এই মাছের আবাসস্থল হারিয়ে যাওয়ার কারণে আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও বিপন্ন প্রাণী হিসাবে চিহ্নিত। এই মাছটি রক্ষা করার জন্য তাদের আবাসস্থল রক্ষা করা প্রয়োজন।

আরও দেখুন 
 বাংলাদেশের মাছের তালিকা
 বাংলাদেশের সংরক্ষিত মাছের তালিকা
 বাংলাদেশের স্বাদুপানির মাছের তালিকা

তথ্যসূত্র

স্বাদু পানির মাছ
বাংলাদেশের মাছ
ভারতের মাছ
শ্রীলঙ্কার মাছ
নেপালের মাছ
পাকিস্তানের মাছ
মিয়ানমারের মাছ
থাইল্যান্ডের মাছ
মালয়েশিয়ার মাছ
দক্ষিণ এশিয়ার স্বাদু পানির মাছ
১৮০০-এ বর্ণিত মাছ
ডানচৌকা সারবটি

ডানচৌকা সারবটি  (বৈজ্ঞানিক নাম: Brachirus orientalis) (ইংরেজি: Oriental sole) হচ্ছে Soleidae পরিবারের Brachirus গণের একটি স্বাদুপানির মাছ।

বর্ণনা
এই মাছের দেহ ডিম্বাকার ও চ্যাপ্টা। উভয় চোখ দেহের ডানদিকে থাকে।

বিস্তৃতি
এই মাছ পশ্চিম প্রশান্ত মহাসাগর, লোহিত সাগর, পারস্য সাগর, ভারত, শ্রীলঙ্কা, মালয় উপদ্বীপ, চীন, উত্তর অস্ট্রেলিয়া অঞ্চলে পাওয়া যায়।

অর্থনৈতিক গুরুত্ব
খাদ্য হিসাবে এই মাছের বেশ গুরুত্ব আছে। বাণিজ্যিকভাবে বেশ লাভজনক। বাজারে ডানচৌকা সারবটি মাছ টাটকা, হিমায়িত ও শুটকি পাওয়া যায়।

স্বভাব ও আবাসস্থল
ডানচৌকা সারবটি মাছটি মাংসাশী ও তলদেশের খাবার খায়। অধিকাংশ সময় ছােট ছােট মাছ, তলদেশের অমেরুদণ্ডী প্রাণী খায়।বিশেষ করে ক্রাস্টেশিয়ান, মােলাস্ক এবং অন্যান্য উপাদান খাদ্য হিসেবে গ্রহণ করে। উপকূলীয়।  জলাশয়ের বালি বা কাদাযুক্ত স্থানে বাস করে। আবার ঈষৎ লােনাপানি এবং স্বাদুপানিতেও এদের পাওয়া যায় । নিশাচর স্বভাবের হওয়ায় বেশিরভাগ সময় বালি-কাদায় লুকিয়ে থাকে।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।

আরও দেখুন 
 বাংলাদেশের মাছের তালিকা
 বাংলাদেশের সংরক্ষিত মাছের তালিকা
 বাংলাদেশের স্বাদুপানির মাছের তালিকা

তথ্যসূত্র

স্বাদু পানির মাছ
বাংলাদেশের মাছ
ভারতের মাছ
চীনের মাছ
শ্রীলঙ্কার মাছ
অস্ট্রেলিয়ার মাছ
প্রশান্ত মহাসাগরের মাছ
পানপাতা সরবতি

পানপাতা সরবতি (বৈজ্ঞানিক নাম: Brachirus pan) (ইংরেজি: Pan sole) হচ্ছে Soleidae পরিবারের Brachirus গণের একটি স্বাদুপানির মাছ।

বর্ণনা
এই মাছের দেহের উভয় পার্শে শক্তিশালী টিনয়েড আঁইশ থাকে। দেহের রং হালকা লাল বা ধূসর বর্ণের।

বিস্তৃতি
ভারতের পূর্ব  উপকূল, বাংলাদেশ, চীন, হংকং, ভারত, মায়ানমার, থাইল্যান্ড অঞ্চলে পাওয়া যায়।

অর্থনৈতিক গুরুত্ব
এই মাছ নদীর মােহনা এবং জোয়ার-ভাটার সময় নদীতে 'বটম ট্রল', 'বিচ সীন' এবং 'ব্যাগ নেট' ইত্যাদি দিয়ে অল্প পরিমাণে ধরা হয়। কিছু কিছু লােক এই মাছ খাদ্য হিসাবে খেয়ে থাকে। তবে এই মাছের বাজার চাহিদা কম।

স্বভাব ও আবাসস্থল
পানপাতা সরবতি মাছ মােহনা এবং জোয়ার-ভাটার নদীতে পাওয়া যায়। এরা নিশাচর মাছ। প্রায়ই সময় কাদা বা বালুময় তলদেশে চোখ ও ফুলকা বাইরে রেখে লুকিতে থাকে। মূলত তলদেশের অমেরুদন্ডী প্রাণী, বিশেষ করে ছােট ছােট ক্রাস্টেশিয়ান খাবার হিসাবে গ্রহণ করে। অল্প লােনাপানি ও স্বাদু পানি উভয় পানিতেই পাওয়া যায় বলে গবেষণায় উল্লেখ আছে।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।

আরও দেখুন 
 বাংলাদেশের মাছের তালিকা
 বাংলাদেশের সংরক্ষিত মাছের তালিকা
 বাংলাদেশের স্বাদুপানির মাছের তালিকা

তথ্যসূত্র

স্বাদু পানির মাছ
বাংলাদেশের মাছ
ভারতের মাছ
চীনের মাছ
মিয়ানমারের মাছ
হংকংয়ের মাছ
থাইল্যান্ডের মাছ
ঝুলন পূর্ণিমা

ঝুলন যাত্রা বা ঝুলন পূর্ণিমা হল হিন্দুদের গুরুত্বপূর্ণ উৎসবের মধ্যে একটি। অমাবস্যায় পরের একাদশী থেকে আরম্ভ করে শ্রাবনী পূর্ণিমা পর্যন্ত চলে উৎসবের সমারোহ। এটি দোল পূর্ণিমার পরবর্তী বৈষ্ণবদের বড়ো উৎসব।

দোলনা সাজানো, ভক্তিমূলক গান, নাচ, সব মিলিয়ে রাধাকৃষ্ণের প্রেমলীলার এটি একটি বিশেষ উৎসব। ভারতের এই উৎসবে দেশ-বিদেশ থেকে বহু দর্শনার্থীদের আগমন ঘটে। নবদ্বীপে ঝুলন উৎসব একটি বিশেষ আকর্ষণ। বৃন্দাবন, মথুরা আর ইসকন মন্দিরে মহা সমারোহে পালিত হয় এই ঝুলন। এই উৎসব সাধারণত শ্রাবণ মাসেই হয়ে থাকে।
শৈশবে গাছের শাখায় দোলনা বেঁধে ঝুলন দোলায় দোলার স্মৃতি অনেকেরই আছে। এখনও শিশুদের দেখা যায় এমন দোলখেতে। রাধা-কৃষ্ণের শৈশব-লীলার এমনি এক স্মৃতি 'ঝুলন'।

ইতিহাস 

ঝুলনযাত্রা বা লীলা বর্ষার লীলা। ঝুলন পূর্ণিমাকে শ্রাবণী পূর্ণিমাও বলা হয়। বৃন্দাবনে রাধা-কৃষ্ণর শৈশব-স্মৃতি, বিশেষতঃ সখা-সখীদের সাথে দোলনায় দোলার প্রেমলীলাকে কেন্দ্র করে দ্বাপরযুগে এই ঝুলন উৎসবের সূচনা হয়েছিল। এর পর থেকে এখনো গৌড়ীয় বৈষ্ণবদের এটা প্রিয় অনুষ্ঠান।

বর্তমানে ভারতের সমস্ত স্থানের মধ্যে মথুরা , বৃন্দাবন এবং মায়াপুর ঝুলন যাত্রা উদযাপনের জন্য সবচেয়ে বিখ্যাত।

বহিঃসংযোগ

তথ্যসূত্র 

কৃষ্ণ
ভারতের উৎসব
জুলাই উদ্‌যাপন
আগস্ট উদ্‌যাপন
হিন্দু উৎসব
গাঙ্গেয় একঠোঁটা

গাঙ্গেয় একঠোঁটা (বৈজ্ঞানিক নাম: Dermogenys brachynotopterus) (ইংরেজি: Gangetic halfbeak) হচ্ছে Hemiramphidae পরিবারের Dermogenys গণের একটি স্বাদুপানির মাছ।

বর্ণনা
গাঙ্গেয় একঠোঁটা মাছের দেহের উপরের অংশ বাদামী বা সবুজ বর্ণের হয়। পেট ফ্যাকাসে-হলুদ বা রুপালি-সাদা বর্ণের।

স্বভাব ও আবাসস্থল
গাঙ্গেয় একঠোঁটা মাছ জলাশয়ের উপরিভাগে থাকে এবং মােহনায় বাস করে। এরা সরাসরি বাচ্চা প্রসব করে। খাবার হিসাবে পােকামাকড়ের লার্ভা খেয়ে জীবন ধারণ করে।

বিস্তৃতি
ভারত মহাসাগরে এ মাছ পাওয়া যায়। পূর্ব ভারত মহাসাগর, ভারতের পশ্চিমবঙ্গের হুগলি মোহনা দেখা যায়।

অর্থনৈতিক গুরুত্ব
ব্যবসায়িক দিক থেকে এই প্রজাতির মাছ কম গুরুত্বপূর্ণ। এটিকে অ্যাকুরিয়ামে পালা যায়।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা এর লাল তালিকা অনুযায়ী এই প্রজাতিটির সম্পর্কে বাংলাদেশে তথ্যের অভাবের কথা উল্লেখ আছে। বাংলাদেশে এ মাছের উপর গবেষণা হয়নি।

আরও দেখুন 
 বাংলাদেশের মাছের তালিকা
 বাংলাদেশের সংরক্ষিত মাছের তালিকা
 বাংলাদেশের স্বাদুপানির মাছের তালিকা

বহিঃসংযোগ
 FishBase.org

তথ্যসূত্র

স্বাদু পানির মাছ
বাংলাদেশের মাছ
ভারত মহাসাগরের মাছ
সফাপুর ইউনিয়ন

সফাপুর ইউনিয়ন বাংলাদেশের রাজশাহী বিভাগের নওগাঁ জেলার মহাদেবপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৪.৫০.৮৫।

ইতিহাস

ভৌগোলিক অবস্থান ও আয়তন 
মহাদেবপুর উপজেলা সদর হতে দক্ষিণ দিকে অবস্থিত এ ইউনিয়নের মোট আয়তন ৮৩৯৮ একর বা ৩৪.০ বর্গকিলোমিটার। এর উত্তরে উত্তরগ্রাম ইউনিয়ন, পূর্বে উত্তরগ্রাম ইউনিয়ন ও নওগাঁ সদর উপজেলা এবং দক্ষিণ ও পশ্চিমে মান্দা উপজেলা।

প্রশাসনিক এলাকা 
সফাপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —১ সফাপুর ২. পাহাড়পুর ২. বৃন্দারামপুর ৩. গোপাল কৃষ্ণপুর. ৪.কচুকুড়ি ৫. বিনোদপুর ৬. লক্ষীরামপুর ৬. হাতিমন্ডলা ৭.কীর্তিপুর৮. কৃষ্ণ গোপাল পুর ৯. গোপালপুর

জনসংখ্যা 
২০১১ সালের আদমশুমারি অনুযায়ী সফাপুর ইউনিয়নের মোট জনসংখ্যা ছিল ২৫৩০৬ জন, যারা ৬৮৯৬ টি পরিবারে বসবাস করে,  যার মধ্যে পুরুষ হল ১২৬০১ জন এবং নারী হল ১২৭০৫ জন।

শিক্ষা ও সংস্কৃতি 
সফাপুর ইউনিয়নের গড় সাক্ষরতা হার ৪৭.৬%। তার মধ্যে নারী শিক্ষার হার ৪৩.০% এবং পুরুষ শিক্ষার হার ৫২.৩%। এখানকার গুরুত্বপূর্ণ শিক্ষা প্রতিষ্ঠানের মধ্যে উল্লেখযোগ্য হলো গোপালপুর দ্বিমুখী উচ্চ বিদ্যালয়, জিগাতলা উচ্চ বিদ্যালয়, পাঠাকাটা উচ্চ বিদ্যালয়, গোপালপুর সরকারি প্রাথমিক বিদ্যালয়, পাহাড় পুর সরকারি প্রাথমিক বিদ্যালয়, জিগাতলা সরকারি প্রাথমিক বিদ্যালয়, পাটাকাটা সরকারি প্রাথমিক বিদ্যালয়, বিনোদ পুর সরকারি প্রাথমিক বিদ্যালয়, বিন্দা রামপুর সরকারি প্রাথমিক বিদ্যালয়, বিনোদ পুর দাখিল মাদ্রাসা ইত্যাদি।

অর্থনীতি ও যোগাযোগ 
সফাপুর ইউনিয়নের অর্থনীতি মূলত কৃষি নির্ভর।

আরও দেখুন 
 বাংলাদেশের ইউনিয়ন
 বাংলাদেশে স্থানীয় সরকার
 রাজশাহী বিভাগ

তথ্যসূত্র

বহিঃসংযোগ
 সফাপুর ইউনিয়ন — বাংলাদেশ জাতীয় তথ্য বাতায়ন

মহাদেবপুর উপজেলার ইউনিয়ন
কুশ্তি একঠোঁটা

কুশ্তি একঠোঁটা (বৈজ্ঞানিক নাম: Dermogenys siamensis) (ইংরেজি: Wrestling halfbeak) হচ্ছে Hemiramphidae পরিবারের Dermogenys গণের একটি স্বাদুপানির মাছ।

বর্ণনা
স্ত্রীমাছ পুরুষ মাছের তুলনায় লম্বা হয়। এদের দেহ জলপাই বাদামী বা বাদামী-ধূসর বর্ণের হয়। দেহের পাশের অংশ মােটামুটি লাল ও পেট ফ্যাকাসে সাদার ন্যায়, ম্যান্ডিবলের শীর্ষ লাল।

বিস্তৃতি
এই মাছ এশিয়ার বাংলাদেশ ও ভারত পর্যন্ত বিস্তৃত।

স্বাভাব এবং আবাসস্থল
কুশ্তি একঠোঁটা মাছ জলাশয়ের উপরের অংশে ভেসে বেড়ায়। মােহনায় বসবাস করে। এরা ডিমও পাড়ে, আবার সরাসরি বাচ্চাও প্রসব করে। মা-মাছ ডিমকে নিজের মুখের মধ্যে প্রায় এক মাস বহন করতে পারে এবং মুখেই তরুণ মাছের জন্ম হয়। অর্ধঠোটা এই মাছ পােকামাকড় এবং পানির উপরিভাগে ভেসে বেড়ানাে অন্যান্য খাবার খায়। এদেরকে স্বাদুপানি বা ঈষৎ লােনাপানির ছােট বড় নদী, খাল, ড্রেন, পুকুর এবং হ্রদের উপরিভাগ দিয়ে সাঁতরাতে দেখা যায়।

অর্থনৈতিক গুরুত্ব
ব্যবসায়িক দিক থেকে এই প্রজাতির মাছ কম গুরুত্বপূর্ণ। এটিকে অ্যাকুরিয়ামে পালা যায়। কুশ্তি একঠোঁটার আকৃতিতে এতই ছােট যে, মানুষের খাদ্য হিসেবে গন্য হয় না। তবে এরা মশার লার্ভা খেয়ে মানুষের উপকারই করে থাকে।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখন বিপন্ন প্রজাতির মাছ হিসাবে চিহ্নিত। বাংলাদেশে এই মাছের উপর গবেষণা হয়নি।

আরও দেখুন 
 বাংলাদেশের মাছের তালিকা
 বাংলাদেশের সংরক্ষিত মাছের তালিকা
 বাংলাদেশের স্বাদুপানির মাছের তালিকা

তথ্যসূত্র

স্বাদু পানির মাছ
বাংলাদেশের মাছ
ভারতের মাছ
পাতি পটকা

পাতি পটকা (বৈজ্ঞানিক নাম: Leiodon cutcutia) (ইংরেজি: Common Pufferfish) হচ্ছে Tetraodontidae পরিবারের Leiodon গণের একটি স্বাদুপানির মাছ।

বর্ণনা
এদের স্বাদু নোনা ও ঝরনার পানিতে পাওয়া যায়। এই প্রজাতিটি ১৫ সেন্টিমিটার দৈর্ঘ্য পর্যন্ত বৃদ্ধি পায়। পুচ্ছ পাখনা পিরামিড আকারের। দেহের উপরিভাগ সবুজ রঙের হয়  এবং কালো বা বাদামী বর্ণের অসংখ্য ডিম্বাকার বা গোলাকার দাগযুক্ত।

বিস্তৃতি
এই মাছ এশিয়ার দেশ সমূহে পাওয়া যায়। বাংলাদেশ, ভারত, শ্রীলঙ্কা, মায়ানমার ও মালয় দ্বীপপুঞ্জে পাওয়া যায়।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়। ১৯৫০ সালের দিকে এদেশের নদী, খাল ও বিলে প্রায় প্রচুর পরিমাণে এ মাছ পাওয়া যেত।

আরও দেখুন 
 বাংলাদেশের মাছের তালিকা
 বাংলাদেশের সংরক্ষিত মাছের তালিকা
 বাংলাদেশের স্বাদুপানির মাছের তালিকা

তথ্যসূত্র 

স্বাদু পানির মাছ
বাংলাদেশের মাছ
ভারতের মাছ
শ্রীলঙ্কার মাছ
মিয়ানমারের মাছ
১৮২২-এ বর্ণিত মাছ
ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
চলচ্চিত্রে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার

চলচ্চিত্রে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক গোল্ডেন গ্লোব পুরস্কারের একটি বিভাগ, যা বছরের সেরা চলচ্চিত্র পার্শ্ব অভিনেতার জন্য প্রদান করা হয়। ১৯৪৪ সাল থেকে এই চলচ্চিত্র পুরস্কার প্রদান করা হচ্ছে। শুরু থেকেই এই বিভাগে নামে পরিবর্তন দেখা গেছে; ২০০৫ সাল থেকে দাপ্তরিকভাবে এই বিভাগকে "চলচ্চিত্রে পার্শ্ব চরিত্রে অভিনেতার শ্রেষ্ঠ অভিনয় পারদর্শিতা" নামে ডাকা হচ্ছে।

এই বিভাগে প্রথম পুরস্কার অর্জন করেন আকিম তামিরভ, তিনি ফর হুম দ্য বেল টোলস (১৯৪৩) চলচ্চিত্রে অভিনয়ের জন্য পুরস্কৃত হন। ছয় জন অভিনেতা দুইবার এই পুরস্কার অর্জন করেছেন, তারা হলেন রিচার্ড অ্যাটনবারা, এডমুন্ড গোয়েন, মার্টিন ল্যান্ডাউ, এডমন্ড ওব্রায়েন, ক্রিস্টফ ভালৎজ ও ব্র্যাড পিট। এই বিভাগে সাম্প্রতিক পুরস্কার বিজয়ী রবার্ট ডাউনি জুনিয়র অপেনহাইমার (২০২৩) চলচ্চিত্রে অভিনয়ের জন্য এই পুরস্কার লাভ করেন।

বিজয়ী ও মনোনীতদের তালিকা

নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী অভিনেতাদের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।

১৯৪০-এর দশক

১৯৫০-এর দশক

১৯৬০-এর দশক

১৯৭০-এর দশক

১৯৮০-এর দশক

১৯৯০-এর দশক

২০০০-এর দশক

২০১০-এর দশক

২০২০-এর দশক

একাধিক বিজয়
২ বার
 রিচার্ড অ্যাটনবারা (টানা দুইবার)
 এডমুন্ড গোয়েন
 মার্টিন ল্যান্ডাউ
 এডমন্ড ওব্রায়েন
 ক্রিস্টফ ভালৎজ
 ব্র্যাড পিট

দুয়ের অধিক মনোনয়ন
৩ বার
 আল পাচিনো
 উইলেম ডাফো
 ক্রিস্টোফার প্লামার
 জেসন রবার্ডস
 জো পেশি
 ফিলিপ সিমোর হফম্যান
 রবার্ট ডুভল
 রেড বাটন্স
 হিউ গ্রিফিথ

৪ বার
 এড হ্যারিস
 ব্র্যাড পিট

৫ বার
 জ্যাক নিকোলসন

আরও দেখুন
 শ্রেষ্ঠ পার্শ্ব অভিনেতা বিভাগে ইন্ডিপেন্ডেন্ট স্পিরিট পুরস্কার
 শ্রেষ্ঠ পার্শ্ব অভিনেতা বিভাগে একাডেমি পুরস্কার
 শ্রেষ্ঠ পার্শ্ব অভিনেতা বিভাগে ক্রিটিকস চয়েস চলচ্চিত্র পুরস্কার
 শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার
 স্ক্রিন অ্যাক্টরস গিল্ড পুরস্কার (সেরা পার্শ্ব অভিনেতা - চলচ্চিত্র)

তথ্যসূত্র

বহিঃসংযোগ
 

গোল্ডেন গ্লোব পুরস্কার
সেরা পার্শ্ব অভিনেতা বিভাগে চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
গাঙ্গেয় পটকা

গাঙ্গেয় পটকা (বৈজ্ঞানিক নাম: Chelonodon patoca) (ইংরেজি: Gangetic Pufferfish) হচ্ছে Tetraodontidae পরিবারের চেলোন্ডন গণের একটি স্বাদুপানির মাছ।

বর্ণনা
দেহ চোঙাকৃতির, লেজ সরু, মাথা ও পৃষ্ঠদেশ প্রশস্ত, মুখছিদ্র কিছুটা উপরের দিকে অবস্থান করে। পৃষ্ঠ পাখনার গোড়া পর্যন্ত প্রসারিত এবং বক্ষ-পাখনার গোড়ার সমান উচ্চতা বিশিষ্ট । শ্রোণী পাখনা অনুপস্থিত। পৃষ্ঠ পাখনা দেহের বেশ পিছন থেকে শুরু হয়, কিছুটা পায়ুপাখনার উৎপত্তির সম্মুখভাগ হতে আরম্ভ হয়। পৃষ্ঠ পাখনার উৎপত্তিস্থল ও পুচ্ছ পাখনার গোড়ার মধ্যবর্তী দূরত্ব নাসারন্ধ থেকে পৃষ্ঠ পাখনার উৎপত্তির মধ্যবর্তী দূরত্বের অর্ধেক। পুচ্ছ পাখনা পিরামিডাকার দেহের উপরিভাগ কালো বা বাদামী বর্ণের এবং অসংখ্য ডিম্বাকার বা গোলাকার দাগযুক্ত।

স্বভাব এবং আবাসস্থল
সর্বভূক প্রজাতি মাছ এবং সমুদ্র হতে লোনাপানিতে অভিপ্ৰায়ন করে। এটি সাধারণত স্বাদুপানির মাছ নয়, বস্তুত মাঝে মাঝে ঈষৎ লোনাপানিতে যায় । সাধারণত নদীর মুখে, ম্যানগ্রোভ অঞ্চলের মোহনায় ঈষৎ লোনাপানিতে এবং মাঝে মাঝে স্বাদুপানির নদীতে দেখা যায়, কিন্তু সমুদ্র হতে কয়েক কিলোমিটার এর মধ্যে কখনও দেখা যায় না ।

বিস্তৃতি
এ মাছ গ্রীষ্মমণ্ডলীয় অঞ্চলে পাওয়া যায়। ইন্দো-পূর্ব প্রশান্ত মহাসাগর, বঙ্গোপসাগর এ সচরাচর পাওয়া যায়।

অর্থনৈতিক গুরুত্ব
বাণিজ্যিকভাবে এর গুরুত্ব খুবই কম। এটি অখাদ্য হিসাবে বিবেচিত। উপকূলীয় এলাকায় এ মাছ খাবার কারণে মানুষের মৃত্যু হয়।

বাস্তুতান্ত্রিক ভুমিকা
ঈষৎ লোনাপানিতে পাওয়া যায়। স্বাদু ও লোনা উভয় পানিতে এরা থাকতে পারে। বয়স বৃদ্ধির সাথে সাথে এদের খাদ্যাভ্যাসের পরিবর্তন হয়। এরা শান্ত প্রকৃতির মাছ।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।

মন্তব্য
বাংলাদেশে এ মাছের সর্ব্বোচ্চ দৈর্ঘ্য ২১ সেমি পর্যন্ত পাওয়া গিয়েছে।

আরও দেখুন 
 বাংলাদেশের মাছের তালিকা
 বাংলাদেশের স্বাদুপানির মাছের তালিকা
 বাংলাদেশের সংরক্ষিত মাছের তালিকা

তথ্যসূত্র

স্বাদু পানির মাছ
বঙ্গোপসাগরের মাছ
প্রশান্ত মহাসাগরের মাছ
ভারত মহাসাগরের মাছ
এশিয়ার স্বাদু পানির মাছ
১৮২২-এ বর্ণিত মাছ
ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
গৌর পূর্ণিমা

গৌর-পূর্ণিমা বৈষ্ণবদের একটি উৎসব, যা প্রধানত চৈতন্যদেবের (১৪৮৬ -১৫৩৪) জন্মদিন হিসাবে পালিত হয়। এটি সাধারণত মার্চ-এপ্রিল মাসের ফাল্গুনী পূর্ণিমার দিন হয়ে থাকে।

গৌর-পূর্ণিমার অর্থ 'গৌর বা সোনালী বর্ণের উজ্জ্বল চাঁদ', যা চৈতন্যদেবের প্রতীক। তাঁর অনুগামীরা উপবাস থেকে চন্দ্রদয়ের মাধ্যমে এই উৎসব পালন করে থাকে।

নবদ্বীপে গৌড়ীয় বৈষ্ণবরা এই উৎসব পালন করেন।

আরও দেখুন 
 চৈতন্য মহাপ্রভু
 গৌড়ীয় বৈষ্ণবধর্ম
 নবদ্বীপ

তথ্যসূত্র 

পশ্চিমবঙ্গের উৎসব
ভারতের ধর্মীয় উৎসব
নবদ্বীপ
পূর্ণিমায় পালিত অনুষ্ঠান
হিন্দু উৎসব
ভারতের সরকারি ছুটির দিন
মার্চ উদ্‌যাপন
এপ্রিল উদ্‌যাপন
জ্যাক মরনি

জন মরনি (; জন্ম: ২৪ জুলাই ১৯১৭ - মৃত্যু: ১ জুলাই ১৯৯৯) নিউ সাউথ ওয়েলসের ম্যাকসভিল এলাকায় জন্মগ্রহণকারী প্রথিতযশা অস্ট্রেলীয় ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৪৯ থেকে ১৯৫১ সময়কালে অস্ট্রেলিয়ার পক্ষে সাতটি টেস্টে অংশগ্রহণ করেছিলেন। ঘরোয়া প্রথম-শ্রেণীর ক্রিকেটে ১৯৪৫-৪৬ মৌসুম থেকে ১৯৫১-৫২ মৌসুম পর্যন্ত নিউ সাউথ ওয়েলসের প্রতিনিধিত্ব করেছেন।

খেলোয়াড়ী জীবন 
জন মরনি অস্ট্রেলীয় ব্যাটসম্যানদের মধ্যে ধীরগতিতে রান সংগ্রহের কারণে পরিচিত হয়ে আছেন। ১৯৪৯-৫০ মৌসুমে দক্ষিণ আফ্রিকা সফরে যান ও প্রভূতঃ সফলতা পেয়েছিলেন। নিজস্ব প্রথম টেস্টে সেঞ্চুরির করার পর একই টেস্টের দ্বিতীয় ইনিংসে সেঞ্চুরি করার গৌরবগাঁথা রচনা করেন। ১৯৫০-৫১ মৌসুমের অ্যাশেজ সিরিজের প্রথম টেস্টে জোড়া শূন্য লাভ করেন। তাস্বত্ত্বেও চমৎকার ব্যাটিং উপযোগী উইকেটে অস্ট্রেলিয়া ২২৮ রান তুলতে সক্ষম হয় এবং দ্বিতীয় ইনিংসের বৃষ্টিবিঘ্নিত বিভিষীকাময় ৩২/৭ হবার পূর্বে শুরুতেই কোন রান না তুলেই তিন উইকেট হারিয়েছিল। জোড়া শূন্য ও প্রথম উইকেটে কোন রান তুলতে ব্যর্থ হবার পর মরনি দল থেকে বাদ পড়েন। তাস্বত্ত্বেও অস্ট্রেলিয়া ৭০ রানে জয় পায়। কেন আর্চার তার স্থলাভিষিক্ত হন। এরপর অবশ্য ওয়েস্ট ইন্ডিজের বিপক্ষে আর একটিমাত্র টেস্টে অংশ নিয়েছিলেন তিনি।

১ জুলাই, ১৯৯৯ তারিখে নিউ সাউথ ওয়েলসের অরেঞ্জ এলাকায় জ্যাক মরনি’র দেহাবসান ঘটে।

তথ্যসূত্র

আরও দেখুন 
 রন স্যাগার্স
 অস্ট্রেলীয় টেস্ট ক্রিকেটারদের তালিকা
 টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা

বহিঃসংযোগ 
 
 

১৯১৭-এ জন্ম
১৯৯৯-এ মৃত্যু
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
নিউ সাউথ ওয়েলসের ক্রিকেটার
সিডনি থেকে আগত ক্রিকেটার
ভীমপুর ইউনিয়ন

ভীমপুর ইউনিয়ন বাংলাদেশের রাজশাহী বিভাগের নওগাঁ জেলার মহাদেবপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৩৬.১৫।

ইতিহাস 
সোনাপুর গ্রামের আদি নাম চণ্ডিপুর।  সরস্বতীরপুর থেকে জহির মহির এবং কহিরের পিতা এসে এই গ্রামে বসবাসের প্রথম সূচনা করেন ১৮৬০ সালে।  এরপর আস্তে আস্তে দূর দুরান্ত থেকে অন্য লোক এসে গ্রামে বসবাস শুরু করেন এবং গ্রামের আয়তন বাড়তে থাকে।
জহির মহির এবং কহিরের পিতা ইন্তেকাল করেন ১৯০০ সালের কিছু আগে বা পরে।

ভৌগোলিক অবস্থান ও আয়তন 
মহাদেবপুর উপজেলা সদর হতে দক্ষিণ-পূর্ব দিকে অবস্থিত এ ইউনিয়নের মোট আয়তন ৮২৭৫ একর বা ৩৩.৪৯ বর্গকিলোমিটার। এর উত্তরে চেরাগপুর ইউনিয়ন, পূর্বে নওগাঁ সদর উপজেলা, দক্ষিণেও নওগাঁ সদর উপজেলা, পশ্চিমে উত্তরগ্রাম ইউনিয়ন ও নওগাঁ সদর উপজেলা।

প্রশাসনিক এলাকা 
ভীমপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।

জনসংখ্যা 
২০১১ সালের আদমশুমারি অনুযায়ী ভীমপুর ইউনিয়নের মোট জনসংখ্যা ছিল ২৭৮৪৯ জন, যারা ৭১৪২ টি পরিবারে বসবাস করে,  যার মধ্যে পুরুষ হল ১৪০৮২ জন এবং নারী হল ১৩৭৬৭ জন।

শিক্ষা ও সংস্কৃতি 
ভীমপুর ইউনিয়নের গড় সাক্ষরতা হার ৪৮.০%। তার মধ্যে নারী শিক্ষার হার ৪৩.৬% এবং পুরুষ শিক্ষার হার ৫২.২%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ

অর্থনীতি ও যোগাযোগ 
ভীমপুর ইউনিয়নের অর্থনীতি মূলত কৃষি নির্ভর।

আরও দেখুন 
 বাংলাদেশের ইউনিয়ন
 বাংলাদেশে স্থানীয় সরকার
 রাজশাহী বিভাগ

তথ্যসূত্র

বহিঃসংযোগ
 ভীমপুর ইউনিয়ন  — বাংলাদেশ জাতীয় তথ্য বাতায়ন

মহাদেবপুর উপজেলার ইউনিয়ন
বিজয়দূর্গ বন্দর

বিজয়দুর্গ বন্দর  হল মহারাষ্ট্রের একটি ছোট সমুদ্র বন্দর।বন্দরটি ভারতের পশ্চিম উপকূলে সিন্ধুদূর্গ জেলায় অবস্থিত।এই বন্দরটি রত্নাগিরি শহরের বাতিঘর থেকে ১০ কিমি উত্তরে গড়ে উঠেছে বিজয়দূর্গ খাঁড়িতে।এই বন্দরের পোতাশ্রয়টি গভীর ও প্রাকৃতিক। বন্দরটিতে প্রতিদিন প্রায় ২০০ টন পণ্য ওঠা-নামা করে।এটি মাহারাষ্ট্রের একটি প্রথম সারির মাইনর পোর্ট বা ছোট বন্দর।

অবস্থান
কোকিসারে রেলওয়ে স্টেশন থেকে প্রায় ৬০ কিলোমিটার আর এনএইচ-১৭ থেকে ৫  কিমি দূরে সিন্ধুদুর্গ জেলায় অবস্থিত এই বন্দর।বর্তমানে এই বন্দরের জেটি ৩  মিটার (৫১ মি m X ৬.৬ মিটার) গভীর।

প্রশাসক
বিজয়দুর্গ বন্দর হল মহারাষ্ট্রের  ছোট বন্দর গুলির মধ্যে একটি গুরুপূর্ণ বন্দর।এই বন্দর মহারাষ্ট্র মেরিটাইম বোর্ড এর অন্তর্গত।বন্দরটি ভুনগুলা গ্রুপ বন্দর গুলির একটি।এই বন্দরের দায়িত্বে রয়েছেন একজন সহকারী আধিকারিক।

পন্য
বন্দরটি ১৯৫৩ সাল থেকে গড়ে প্রতিবছর ২৫ হাজার টন পণ্য ও ২৫ হাজার যাত্রী পরিবহন করে চলেছে।

স্যাটেলাইট পোর্ট বা সহায়ক বন্দর
রাষ্ট্র পরিচালিত জওয়াহারলাল নেহেরু পোর্ট ট্রাস্ট (JNPT), মুম্বাই কাছাকাছি ভারতের ব্যস্ততম কন্টেনার (ধারক ) গেটওয়ে, অন্তত ১০ হাজার কোটি টাকা ব্যায়ে মহারাষ্ট্রের  বিজয়দুর্গ বা দাহানুতে একটি স্যাটেলাইট বন্দর নির্মাণে পরিকল্পনা করছে।   জওয়াহারলাল নেহেরু পোর্ট ট্রাস্ট  (JNPT ) মহারাষ্ট্র সরকার   প্রকল্পের যথাক্রমে ৭৫% এবং ২৫% অর্থ যোগাবে। উভয় বিজয়দুর্গ এবং দাহানু- এ সেখানে 20 মিটার প্রাকৃতিক পোতাশ্রয়ে বড় জাহাজ প্রবেশ ও নোঙর করতে পাড়বে। এই উপগ্রহ পোর্টের জন্য একটি সম্ভাব্যতা সমীক্ষা অভ্যন্তরীণভাবে সম্পন্ন হয়েছে। বর্তমানে মহারাষ্ট্রের শুধুমাত্র একটি বড় পোর্ট। জওয়াহারলাল নেহেরু পোর্ট ট্রাস্ট  (JNPT), আসলে বৃহত শিল্প প্রবৃদ্ধি রাজ্যের পরিসেবা দিতে পারছেনা।

ছবি

তথ্যসূত্র

ভারতের বন্দর
মার্কিন যুক্তরাষ্ট্র জাতীয় মহিলা ক্রিকেট দল

মার্কিন যুক্তরাষ্ট্র মহিলা ক্রিকেট দল মহিলাদের আন্তর্জাতিক ক্রিকেট অঙ্গনে মার্কিন যুক্তরাষ্ট্রের প্রতিনিধিত্বকারী দল। এখনো দলটি আইসিসি মহিলা ক্রিকেট বিশ্বকাপে খেলার সুযোগ লাভ করতে পারেনি। দলটি কেবলমাত্র একবার জয় পেয়েছে ও বাদ-বাকী পাঁচটি খেলায় পরাজিত হয়েছে।

পরিসংখ্যান 
 দলগত সর্বোচ্চ: ১৮৮/৮ বনাম জিম্বাবুয়ে, ১৮ নভেম্বর, ২০১১, ঢাকা, বাংলাদেশ।
 ইনিংসে সেরা বোলিং পরিসংখ্যান: ১/৯, ট্রাইহোল্ডার মার্শাল বনাম বাংলাদেশ, ২৪ নভেম্বর, ২০১১, সাভার, বাংলাদেশ।

তথ্যসূত্র

আরও দেখুন 
 বাংলাদেশ জাতীয় মহিলা ক্রিকেট দল
 অস্ট্রেলিয়া জাতীয় মহিলা ক্রিকেট দল
 নিউজিল্যান্ড জাতীয় মহিলা ক্রিকেট দল

আন্তর্জাতিক ক্রিকেটে মার্কিন যুক্তরাষ্ট্র
জাতীয় মহিলা ক্রিকেট দল
মার্কিন যুক্তরাষ্ট্রে ক্রিকেট
মার্কিন যুক্তরাষ্ট্রের জাতীয় ক্রীড়া দল
বারা দৈত্য ছেরবাতি

বারা দৈত্য ছেরবাতি (বৈজ্ঞানিক নাম: Pseudorhombus oligodon) (ইংরেজি: Peacock flounder) হচ্ছে Paralichthyidae পরিবারের Pseudorhombus গণের একটি স্বাদুপানির মাছ।

বর্ণনা
দেহ ডিম্বাকার ও চ্যাপ্টা, মুখ নিরপেক্ষ, উপরের চোয়ালের দাঁত ছোট।

স্বভাব এবং আবাসস্থল
তলদেশেবাসী মাছ সমুদ্রের অভ্যন্তরেই এরা অভিপ্রায়ন করে। সমুদ্রের অগভীর, উপকূলীয় অঞ্চল, জোয়ার-ভাঁটায় প্লাবিত এলাকায় এরা বাস করে। এদের ডিম আঠালো নয় তাই পানির উপরে ভাসতে থাকে। বঙ্গোপসাগরে পাওয়া যায় ও জোয়ার-ভাঁটার নদীতে পাওয়া যায়।

বিস্তৃতি
আফ্রিকার পূর্ব-উপকূল থেকে অস্ট্রেলিয়া, প্রশান্ত মহাসাগরের গ্রীষ্মমণ্ডলীয় অঞ্চলে পাওয়া যায়।

অর্থনৈতিক গুরুত্ব
বাংলাদেশ ও ভারতে এ মাছ মোহনা অঞ্চলের মৎস্য সম্পদের উল্লেখযোগ্য অবদান রাখে। মাঝে মাঝে অন্য মাছের সাথে ধরা পড়ে মিশ্র মাছ হিসেবে বাজারজাত করা হয়। এ মাছ টাটকা এবং শুটকি হিসাবে বিক্রি হয়। কিছু অঞ্চলে এ মাছ সুস্বাদু খাবার হিসাবে পরিচিত।

বাস্তুতান্ত্রিক ভূমিকা
এ প্রজাতির মাছ তলদেশে শৈবাল ও গলিত এবং পচা খাবার খেয়ে জলজ পরিবেশ পরিষ্কার রাখে।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।

মন্তব্য
বাংলাদেশে এ মাছের সর্ব্বোচ্চ দৈর্ঘ্য ১৭.৭ সেমি পর্যন্ত পাওয়া গিয়েছে।

আরও দেখুন 
 বাংলাদেশের মাছের তালিকা
 বাংলাদেশের সংরক্ষিত মাছের তালিকা
 বাংলাদেশের স্বাদুপানির মাছের তালিকা

তথ্যসূত্র

স্বাদু পানির মাছ
বাংলাদেশের মাছ
আফ্রিকার মাছ
অস্ট্রেলিয়ার মাছ
প্রশান্ত মহাসাগরের মাছ
ভারতের মাছ
ভারত মহাসাগরের মাছ
১৮২২-এ বর্ণিত মাছ
ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
বিমল সেন

বিমল সেন (১৯০৬ - ১০ সেপ্টেম্বর, ১৯৩৪) একজন বাঙালি সাহিত্যিক ও ব্রিটিশ বিরোধী স্বাধীনতা আন্দোলনকারী।

প্রারম্ভিক জীবন 
বিমল সেনের জন্ম হয় বাংলাদেশের বরিশাল জেলার ফয়েরায়। পিতার নাম যোগেশচন্দ্র সেন। অষ্টম শ্রেণীতে পড়ার সময় স্বদেশী আন্দোলনে যোগ দেন ও চরকা কাঁধে নিয়ে গ্রামে গ্রামে ঘুরতেন। দুই বছর এই জীবনযাপন করার পরেও মেধাবী বিমল ম্যাট্রিক পরীক্ষাতে উত্তীর্ণ হন ৫ টি বিষয়ে লেটার ও স্টার মার্কস সহ। ইংরেজ সরকারের স্কুলে ভর্তি না হয়ে দেশপ্রেমের চেতনায় উদ্বুদ্ধ বিমল কলকাতায় আসেন এবং যাদবপুর বেঙ্গল টেকনিকাল কলেজে (অধুনা যাদবপুর বিশ্ববিদ্যালয়) ভর্তি হন। অর্থাভাবে তার পড়াশোনায় ছেদ পড়ে। বেলগাছিয়ার পান্নালাল শীল বিদ্যামন্দিরে শিক্ষকতার কাজে যোগ দিয়েছিলেন।

সাহিত্য 
শিক্ষকতার পাশাপাশি সাহিত্য সাধনায় মন দেন তিনি এবং লিবার্টি, বঙ্গবাণী, বেণু, বিচিত্রা, মডার্ণ রিভিউ পত্রিকায় তার রচনা নিয়মিত প্রকাশিত হয়। দেশাত্মবোধক বিভিন্ন ছোটগল্প লিখেছেন বিপ্লবী যুগান্তর দলের মুখপত্র 'স্বাধীনতা''' পত্রিকায়। তার লেখা দু'খানি বই রাজরোষে পড়েছিল। বিদেশী সাহিত্য অনুবাদে সিদ্ধহস্ত ছিলেন। মাক্সিম গোর্কির উপন্যাস মাদারে'র বাংলা অনুবাদ করেন তিনি প্রথম। তার রচিত গ্রন্থের মধ্যে পারিজাত, শক্তির জয়, মরুযাত্রী, গল্পের ছলে, ছোটদের শিশিরকুমার অন্যতম। অনুদিত গ্রন্থ শোধবোধ ও খনির গোলাম।

 রাজনৈতিক জীবন 
দেশাত্মবোধক ও জ্বালাময়ী রচনা লেখার কারণে পুলিশের নজর পড়েছিল তার ওপর। সরস্বতী লাইব্রেরি থেকে প্রকাশিত তার দুটি বই ফুলঝুরি ও স্বাধীনতার জয়যাত্রা'' রাজদ্রোহের অভিযোগে বাজেয়াপ্ত হয়। পলাতক জীবন যাপন করতে বাধ্য হন এই সাহিত্যিক। রংপুর স্টেশনে ধরা পড়লে তার ওপর পুলিশ অকথ্য অত্যাচার চালায়। মুক্তিলাভের পর বেড়াচাপা গ্রামে শিক্ষকতার কাজ করতে থাকেন।

মৃত্যু 
বিমল সেন ১০ সেপ্টেম্বর, ১৯৩৪ সালে মাত্র ২৮ বছর বয়েসে অকালপ্রয়াত হন।

বহিঃসংযোগ

তথ্যসূত্র 

বাঙালি লেখক
১৯৩৪-এ মৃত্যু
১৯০৬-এ জন্ম